
Kommunedirektørens innstilling
Kommunedirektøren innstiller på følgende:
Rapport 2. tertial 2026 tas til orientering 
Følgende budsjettjusteringer gjøres i driftsbudsjettet:
 
Rammeområde	Beløp 2026 ( i 1000 kr)
Politikk og administrasjon	570
Barn, unge og kultur	15 000
Helse og omsorg	24 320
Miljø og byutvikling	2 000
Ikke fordelte utgifter/inntekter	-19 890
Frie inntekter og utgifter	-22 000
-	0

Følgende budsjettjusteringer gjøres i investeringsbudsjettet: 
Prosjektnavn	2026	Kommentar
Egenandel bypakke fase 2	-4 700 000 	Bevilgningen fordeles til de de konkrete prosjektene
Bypakka - GS-bru - Vestsida/Porsgrunn sentrum	31 000 000 	Oppdatert bevilgningsbeløp-
Bypakka - GS-bru - Vestsida/Porsgrunn sentrum	-31 000 000 	Rekvirering av bompenger fase 1
Bypakke - Turveg langs elva	9 000 000 	Bevilgning i tråd med Stortingsprop 153S
Bypakke - Turveg langs elva	-5 760 000 	Rekvirering av bompenger fase 2
BP 2 Bergsbygdavegen	5 000 000 	Bevilgning i tråd med Stortingsprop 153S
BP 2 Bergsbygdavegen	-3 200 000 	Rekvirering av bompenger fase 2
Gater i og inn mot Porsgrunn sentrum	13 800 000 	Bevilgning i tråd med Stortingsprop 153S
Gater i og inn mot Porsgrunn sentrum	-8 883 200 	Rekvirering av bompenger fase 2
Prosjekt arealeffektivisering og utvikling av sentrumsnære tilbud	-20 000 000 	Forsinket fremdrift
Utearealer skole og barnehage ÅBEV 	-1 436 000 	Forsinket fremdrift
Prosjekt ''Solcelle''	-15 200 000 	Forsinket fremdrift
Barnehagene; inventar og utstyr ÅBEV	-882 000 	Avsluttes
Nye småhus til ambulerende tjenester i nærheten av de eksisterende tjenestene	-9 500 000 	Forsinket fremdrift
Sykehjemsutbygging trinn 3 Utvid. Mule	21 840 000 	Justering av budsjettert tilskudd
Utvidelse av vaskeriet grunnet økt volum fra helse og omsorg	-4 500 000 	Forsinket fremdrift
Omsorgsboliger/trygghetsboliger	9 000 000 	Kjøp av tomt
Fritidsklubb Heistad	-9 000 000 	Forsinket fremdrift
Utredning av ungdomstilbud i sentrum	-800 000 	Forsinket fremdrift
ENØK i sosiale boliger	-2 344 000 	Forsinket fremdrift
Overgang til vannmålere med fjernavlesning i formålsbygg	-700 000 	Forsinket fremdrift
Eiendomsforv. - utredning, kostnadssetting	-1 350 000 	Forsinket fremdrift
Eiendomsforv. utviklingstiltak ÅBEV	-1 769 000 	Forsinket fremdrift
Eiendomsforv. - ENØK - tiltak	-45 234 000 	Forsinket fremdrift
VANN - Reservevannforsyning fra Skien og Bamble	-3 000 000 	Forsinket fremdrift
AVLØP - Tiltak i forb. med vanndirektivet	-7 000 000 	Forsinket fremdrift
Utbyggingsavtaler - boligbygging 	-5 000 000 	Forsinket fremdrift
AVLØP - utredning av fremtidig avløpsrensestruktur	-6 000 000 	Forsinket fremdrift
AVLØP - utredning av fremtidig avløpsrensestruktur	3 960 000 	Forsinket fremdrift
AVLØP - Knarrdalsstrand renseanlegg fom 2011 ÅBEV	-1 828 000 	Reduksjon
AVLØP - Knarrdalsstrand renseanlegg fom 2011 ÅBEV	1 324 000 	Fjerne budsjettert tilskudd
BYDRIFT - Rasfarlige områder, sikring ÅBEV	1 500 000 	Økt bevilgning
BYDRIFT - Innføring av ny parkeringsordning	-3 500 000 	Forsinket fremdrift
AVLØP - VA-anlegg i f.m. bolig- og næringsutvikling	-5 000 000 	Forsinket fremdrift
Finansiering	21 862 154 	Redusert mva-komp
Finansiering	79 300 046 	Redusert låneopptak
 	 	 

 
 
 


SAKSUTREDNING
Bakgrunn for saken
Kommunedirektøren skal minst to ganger i året rapportere til bystyret om utviklingen av inntekter og utgifter, sammenholdt med årsbudsjettet (Kommunelovens § 14-5, 3. ledd), samt rapportere to ganger pr år om forvaltningen av finansielle midler og gjeld (Kommunelovens § 14-13 3. ledd). 
Rapporten inneholder økonomistatus for driften i rammeområdene, slik som i månedsrapportene. 
I tillegg inneholder tertialrapporten oppdatert status for sentrale inntekter og investeringer, samt finansrapport. Det rapporteres også om organisasjonsutvikling og status for oppfølging av verbalvedtak vedtatt i budsjettbehandlingen.
Rapporten i sin helhet er utarbeidet i en web-versjon som ligger tilgjengelig på kommunens hjemmeside Trykk her for å komme til web-versjonen.
 
Saksfremstilling
Oppsummering sentrale poster:
Administrasjon har i 2026 arbeidet med å følge opp det vedtatte budsjettet, som inneholdt videreføring og realisering av tiltak fra bærekraftig økonomi. De fleste områdene er i rute, men med noen endringer knyttet til blant annet økte tjenestebehov og endringer i inntekstforutsetinger. 

Driften i rammeområdene går samlet utover rammene i forhold til det vedtatte budsjettet for 2026 i størrelsesordenen 30-40 mill. kroner, mens sentrale poster ( eks. rentekostnader, rammetilskudd, skatt, renteinntekter, lønnsreserver) ligger ann til å bli tilsvarende bedre enn budsjettert. Kommunen samlet ligger derfor foreløpig ann til et budsjettert netto driftsresultat på ca. 90 mill. kroner (2,2%), dvs. uforandret fra 1. tertial og nær nivå i vedtatt budsjett.  

Det følges opp tett og det er fremdeles mulig å gjøre grep, samt at flere ikke melder prognoser om mindreforbruk. Jobben med å holde kontroll på økonomien intensiveres de siste månedene av året og inn i det nye. Den største usikkerheten er knyttet til avkastning av finansiell aktiva. 
Kommunedirektøren foreslår budsjettjusteringer på drift på områder hvor det er eksterne forhold og vurderinger av særlige endringer i tjenestebehov som tilsier budsjettjustering, samt der det er fattet vedtak i bystyret med budsjettmessige konsekvenser og enkelte andre forhold blant annet som følge av ny informasjon og endrede forutsetninger fra vedtatt budsjett. 
Av sentrale poster vil det bli gjort korrigering av rammetilskudd, og integreringstilskudd, samt nedjustering av lønns- og pensjonsreserve. Det blir gjort en justering av både renteinntekter og renteutgifter, men ingen endring i forventet avkastning.
Oppsummering drift:
Status og prognose pr rammeområde
Rammeområde	Regnskap hiå.	Budsjett hiå.	Årsbudsjett	Siste prognose	Årsavvik i kr
Barn, unge og kultur	841 963	840 622	1 269 664	1 282 064	-12 400
Helse og omsorg	836 163	821 036	1 258 738	1 282 538	-23 800
Miljø og byutvikling	185 010	185 661	254 147	256 647	-2 500
Politikk og administrasjon	133 444	135 268	193 084	190 384	2 700
Totalsum	1 996 580	1 982 586	2 975 632	3 011 632	-36 000

Politikk og administrasjon
De sentrale støtte- og styringsområdene har gjennomgående god økonomikontroll, med flere mindreforbruk. HR og organisasjon har en positiv økonomisk situasjon, blant annet som følge av tilbakebetalinger og vakanser, men vil få en engangskostnad knyttet til dokumentsanering som krever intern budsjettjustering. Økonomi og strategi følger i hovedsak planlagt drift, men påvirkes av usikkerhet knyttet til juridiske kostnader og økte lisensutgifter. Samlet sett vurderes økonomien som under kontroll, med enkelte forhold som må følges opp videre i året.
For tilskudd til kirkelige fellesråd er det foreslått en økt ramme med 270 000 kr, knyttet til økte pensjonsutgifter. Det samme gjelder for Keops Arbeid, med ett forslag til økt ramme med kr 90 000, og Keops Utvikling med forslag om kr 20 000. Det foreligger også forslag til justering av rammen på rammeområdet. Forslaget gjelder flytting av midler til velferdstiltak i helse, og kontrolloppgaver knyttet til egenbetaling. 
Barn, unge og kultur
Status per 2. tertial varierer noe mellom enhetene. Det er noen enheter som har hatt utfordringer med å få budsjettet til å gå i balanse i år. Dette gjelder primært enkeltskoler og PP-tjenesten. De forskjellige utfordringene kan leses områdeledernes rapport under hvert rammeområde, men i stor grad handler det om øking i helserettede tiltak i grunnskole og barnehage. 
Vi ser fremdeles et høyere nivå på utgiftene knyttet til §37 i barnehageloven om vedtak om individuelt tilrettelagt barnehagetilbud ved nedsatt funksjonsevne. Foreløpig foreslås derfor en styrking av budsjettet til PPT på om lag 4,5 mill. kroner for å dekke dette. Oppdaterte prognoser på tilskudd til private barnehager tilsier et merforbruk på om lag 8,5 mill. kroner, men ettersom barnehageområdet ellers melder positive prognoser foreslås det å justere rammen med kun 4,5 mill kroner. 
Det jobbes målrettet med å prøve å få ned utgiftene, men det er en risiko for merforbruk i noen av tjenestene (spesielt PPT og grunnskole). Det ser ut til at det er noen positive tendenser i andre deler av rammeområdet, og det er høyst sannsynlig prognoser om mindreforbruk som enda ikke er helt konkretisert. Det følges nøye med, og et mer nøyaktige prognoser vil komme i løpet av høsten når enkelte tiltak fra nytt barnehage- og skoleår har fått effektuert seg.
Helse og omsorg
Status per 2. tertial viser et sammensatt økonomisk bilde innen helse- og omsorg, med varierende resultater mellom enhetene. Flere områder opplever et betydelig økonomisk press som følge av økende tjenestebehov, mer komplekse tjenestebehov, og utfordringer knyttet til bemanning og ressursutnyttelse. De forskjellige utfordringene kan leses i områdeledernes rapport under hvert rammeområde. De største utfordringene er innen hjemmetjenestene, institusjons- og legetjenestene samt miljøarbeidertjenesten, hvor blant annet økt ressursbehov og høyere driftskostnader bidrar til merforbruk. 

Samtidig viser enkelte områder mindreforbruk, noe som bidrar til å dempe det samlede merforbruket. Det arbeides målrettet med økonomioppfølging, ressursstyring og tiltak for å begrense kostnadsveksten, samtidig som tjenestekvalitet og forsvarlig drift ivaretas. Det er fortsatt knyttet usikkerhet til utviklingen resten av året.
Det foreslås en budsjettjusteringer som følger; en midlertidig styrking av budsjettet til miljøarbeidertjenesten på ca.13 mill. kroner, en økning i basistilskuddet til fastlegene på 1,6 mill. kroner, en justering av rammen på 700 kroner, som skyldes flytting av oppgave og midler fra helse til økonomi, innlemming av tilskudd -kommunalt rusarbeid på 1,6 mill.kroner, ren styrking av budsjettet til hjemmetjenesten på 7,8 mill.kroner, konsekvenser for hjemmetjenesten som følge av stenging av E18 på 400 000 kroner, samt flytting av tiltaket ‘’likeverdig kaffetilbud (kaffe og te)'' fra politikk og administrasjon, til helse og omsorg.
Miljø og byutvikling
Byutvikling har levert tjenester innenfor lovpålagte frister og har god aktivitet, men opplever betydelige økonomiske utfordringer som følge av lavere aktivitet i bygge- og eiendomsmarkedet. Selv om den totale saksmengden er på nivå med tidligere år, har sammensetningen endret seg med færre større byggesaker og oppmålingsforretninger som genererer gebyrinntekter, og flere mindre saker, tilsyn, veiledning og ulovlighetsoppfølging som krever betydelig ressursbruk uten tilsvarende inntekter. Dette har ført til lavere gebyrinntekter innen byggesak, oppmåling og plansak enn forutsatt i budsjettet. Samtidig har det vært nødvendig å prioritere ressurser til lovpålagte oppgaver utenfor selvkostområdene.
Oppdaterte prognoser viser et forventet merforbruk på om lag 2,5 mill. kroner for byutvikling.  For å reflektere den forventede utviklingen foreslås det å justere budsjettet med 2,0 mill. kroner for byggesak og 0,5 mill. kroner for geodata. Samtidig viser prognosene et forventet mindreforbruk innen fellesfunksjonene. Det foreslås derfor en budsjettjustering på 0,5 mill. kroner som bidrar til å redusere den samlede økonomiske rammen innenfor området. 
Kommunalteknikk styrer mot ett budsjett i balanse. De største usikkerhetsfaktorene er eventuelle renteøkninger og kostnader knyttet til kommende vinterdrift, men det er per nå ikke behov for særskilte tiltak. 

Bygg- og eiendomsdrift har avvik knyttet til periodisering,kostnader knyttet til noe høyt sykefravær og usikkerhet rundt energikostnader, men området forventer også å oppnå budsjettbalanse ved årets slutt. Samlet sett er det dermed byutvikling som står for den vesentlige økonomiske utfordringen innen rammeområdet miljø og byutvikling, mens de øvrige virksomhetene har en stabil økonomisk utvikling.
Oppsummering investering
Det rapporteres om fremdrift og økonomi i henhold til plan på de fleste investeringsprosjektene hittil i 2026. Det foreslås noen justeringer i denne rapporten som i all hovedsak dreier seg om forsinket fremdrift og budsjettering av bypakkeprosjekter.
Effekten av saken 
 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	 	x
Konsekvens for miljøet på kort og lang sikt 	 	 	 	x
Økonomiske konsekvenser i et langt perspektiv	 	x	 	 
Konsekvens for folkehelsen, herunder vurdering av 	tilpasning til aldersvennlig samfunn	 	x	 	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

